# Bezpečnostné upozornenia pre používanie akumulátorových svietidiel

Prečítajte si všetky bezpečnostné upozornenia a pokyny. Nedodržiavanie bezpečnostných upozornení a pokynov môže zapríčiniť úraz elektrickým prúdom, požiar a/alebo ťažké poranenia.

Všetky bezpečnostné upozornenia a pokyny si uschovajte do budúcnosti.

- S akumulátorovým svietidlom zaobchádzajte starostlivo. Akumulátorové svietidlo produkuje veľké teplo a potrebuje chladiaci vzduch z okolia. Prikryté akumulátorové svietidlo sa môže vznietiť alebo zapáliť iné predmety. Následkom môže byť požiar.

- Pri preprave a skladovaní vyberte akumulátor z akumulátorového svietidla. Pri neúmyselnom stlačení spínača svetla hrozí nebezpečenstvo prehriatia a požiaru.

Dodržiavajte minimálnu vzdialenosť akumulátorového svietidla od všetkých osvetľovaných povrchov a predmetov. Pri nedodržaní tejto vzdialenosti sa môžu osvetlené predmety prehrievať.

| POZOR! Nepozerajte dlhší čas do svetelného lúča. Optické žiarenie by mohlo spôsobiť poškodenie zraku.

- Nikdy nesmerujte svetelný lúč na osoby ani na zvieratá. Svetelný lúč zhoršuje videnie a môže poškodiť oči.

- Po automatickom vypnutí akumulátorového svietidla už ďalej nestláčajte spínač svetla. Akumulátor sa môže poškodiť.Skôr ako akumulátorové svietidlo znova zapnete, zaistite, aby bol akumulátor nabitý a akumulátorové svietidlo vychladlo.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Pri nesprávnom používaní alebo poškodení akumulátora môže z neho vytekať kvapalina. Vyhýbajte sa kontaktu s touto kvapalinou. Po ná‌hodnom kontakte miesto opláchnite vo‌dou. Ak sa dostane kvapalina z aku‌mulá‌tora do kontaktu s očami, po výpla‌chu očí vyhľadajte lekára. Unikajúca kva‌pa‌lina z akumulátora môže mať za následok podráždenie pokožky alebo popáleniny.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Nepoužívaný akumulátor neskladujte tak, aby mohol prísť do styku s kancelárskymi sponkami, mincami, kľúčmi, klincami, skrutkami alebo s inými drob‌nými kovovými predmetmi, ktoré by mohli spôsobiť premostenie kontaktov. Skrat medzi kontaktmi akumulátora môže mať za následok popálenie alebo vznik požiaru.

- Akumulátor neotvárajte. Hrozí ne‌bez‌pe‌čenstvo skratu.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.

- Akumulátory nabíjajte len nabíjačkami odporúčanými výrobcom. Ak sa používa nabíjačka určená na nabíjanie určitého druhu akumulátorov na nabíjanie iných akumulátorov, hrozí nebezpečenstvo požiaru.

- Akumulátor používajte iba vo výrobkoch výrobcu alebo vo výrobkoch systému POWER FOR ALL. Len tak bude akumulátor chránený pred nebezpečným preťažením.

| Akumulátorové svietidlá nedávajte do blízkosti implantátov a iných medicínskych zariadení, ako sú napr. kardiostimulátory alebo inzulínové pumpy. Magnet akumulátorového svietidla vytvára magnetické pole, ktoré môže nepriaznivo ovplyvniť funkciu implantátov a medicínskych zariadení.

- Akumulátorové svietidlo nepribližujte k magnetickým dátovým nosičom a magneticky citlivým zariadeniam. Pôsobením magnetu môže dôjsť k nenávratnej strate údajov.

- Akumulátorové svietidlo neupevňujte pomocou upevňovacieho magnetu nad hlavu. Pri spadnutí hrozí riziko poranenia.

- Skontrolujte, či upevňovací magnet dokáže akumulátorové svietidlo trvalo držať. Pri spadnutí hrozí riziko poranenia.

- Zabráňte usadzovaniu a hromadeniu prachu na pracovisku. Prach sa môže ľahko zapáliť.

- Nedovoľte deťom používať akumulátorové svietidlo. Deti môžu neúmyselne oslepiť seba alebo iné osoby.