# Saugos nuorodos naudojantiems akumuliatorinius prožektorius

Perskaitykite visas šias saugos nuorodas ir reikalavimus. Nesilaikant saugos nuorodų ir reikalavimų gali trenkti elektros smūgis, kilti gaisras, galima smarkiai susižaloti ir sužaloti kitus asmenis.

Išsaugokite šias saugos nuorodas ir reikalavimus, kad ir ateityje galėtumėte jais pasinaudoti.

- Su akumuliatoriniu prožektoriumi elkitės atsargiai. Akumuliatorinis prožektorius skleidžia didelį karštį, todėl jam reikia vėsinimo oro iš aplinkos. Uždengti akumuliatoriniai prožektoriai gali užsidegti arba uždegti kitus daiktus. Dėl to gali kilti gaisras.

- Norėdami transportuoti ar sandėliuoti, iš akumuliatorinio prožektoriaus išimkite akumuliatorių. Netikėtai paspaudus šviesos jungiklį, iškyla perkaitimo ir gaisro pavojus.

Nuo akumuliatorinio prožektoriaus iki visų apšviečiamų paviršių ir daiktų išlaikykite minimalų atstumą. Jei atstumas sumažinamas, apšviečiami daiktai gali perkaisti.

| DĖMESIO! Nežiūrėkite ilgai į šviesos spindulį. Optinis spinduliavimas gali pakenkti jūsų akims.

- Nenukreipkite šviesos spindulio į žmones ar gyvūnus. Šviesos spindulys kenkia matomumui ir gali pažeisti akis.

- Jei akumuliatorinis prožektorius išjungiamas automatiškai, šviesos jungiklio nebespauskite. Akumuliatorius gali būti sugadintas. Prieš vėl įjungdami akumuliatorinį prožektorių įsitikinkite, kad akumuliatorius yra įkrautas, o akumuliatorinis prožektorius atvėsęs.

- Pažeidus akumuliatorių ar netinkamai jį naudojant, gali išsiveržti garų. Akumuliatorius gali užsidegti arba sprogti. Išvėdinkite patalpą ir, jei nukentėjote, kreipkitės į gydytoją. Šie garai gali sudirginti kvėpavimo takus.

- Netinkamai naudojant akumuliatorių arba jei akumuliatorius pažeistas, iš jo gali ištekėti degaus skysčio. Venkite kontakto su šiuo skysčiu. Jei skysčio pateko ant odos, nuplaukite jį vandeniu. Jei skysčio pateko į akis kreipkitės į gydytoją. Akumuliatoriaus skystis gali sudirginti ar nudeginti odą.

- Aštrūs daiktai, pvz., vinys ar atsuktuvai, arba išorinė jėga gali pažeisti akumuliatorių. Dėl to gali įvykti vidinis trumpasis jungimas ir akumuliatorius gali sudegti, pradėti rūkti, sprogti ar perkaisti.

- Nelaikykite sąvaržėlių, monetų, raktų, vinių, varžtų ar kitokių metalinių daiktų arti iš prietaiso ištraukto a‌ku‌mu‌lia‌to‌riaus kontaktų. Užtrumpinus a‌ku‌mu‌lia‌to‌riaus kontaktus galima nusideginti ar sukelti gaisrą.

- Neardykite akumuliatoriaus. Galimas trumpojo sujungimo pavojus.

| Saugokite akumuliatorių nuo karščio, pvz., taip pat ir nuo ilgalaikio saulės spindulių poveikio, ugnies, nešvarumų, vandens ir drėgmės. Iškyla sprogimo ir trumpojo jungimo pavojus.

- Akumuliatoriui įkrauti naudokite tik gamintojo nurodytą kroviklį. Naudojant kitokio tipo a‌ku‌mu‌lia‌to‌riams skirtą įkroviklį, iškyla gaisro pavojus.

- Akumuliatorių naudokite tik gamintojo arba „POWER FOR ALL System“ gaminiuose. Tik taip apsaugosite akumuliatorių nuo pavojingos per didelės apkrovos.

| Akumuliatorinio prožektoriaus nelaikykite arti implantų ir kitokių medicinos prietaisų, pvz., širdies stimuliatorių arba insulino pompų. Akumuliatorinio prožektoriaus magnetas sukuria lauką, kuris gali pakenkti implantų ir medicinos prietaisų veikimui.

- Akumuliatorinį prožektorių laikykite toliau nuo magnetinių laikmenų ir magneto poveikiui jautrių prietaisų. Dėl magneto poveikio duomenys gali negrįžtamai dingti.

- Netvirtinkite akumuliatorinio prožektoriaus tvirtinimo magnetais virš galvos. Krentant iškyla sužalojimo pavojus.

- Patikrinkite, ar tvirtinimo magnetas ilgai gali išlaikyti akumuliatorinį prožektorių. Krentant iškyla sužalojimo pavojus.

- Saugokite, kad darbo vietoje nesusikauptų dulkių. Dulkės lengvai užsidega.

- Neleiskite vaikams naudoti akumuliatorinio prožektoriaus. Vaikai gali netyčia apakinti save ir kitus žmones.