# Biztonsági előírások akkumulátoros lámpák számára

Olvassa el az összes biztonsági figyelmeztetést és előírást. A biztonsági előírások és utasítások betartásának elmulasztása áramütéshez, tűzhöz és/vagy súlyos sérülésekhez vezethet.

Kérjük a későbbi használatra gondosan őrizze meg ezeket az előírásokat.

- Az akkumulátoros lámpát gondosan kezelje. Az akkumulátoros lámpa hőt termel és hűtőlevegőre van szüksége a környezetből. A lefedett akkumulátoros lámpa meggyulladhat vagy meggyújthat más tárgyakat. Ennek eredménye tűz lehet.

- Szállításhoz és tároláshoz vegye ki az akkumulátoros lámpából az akkumulátort. Túlmelegedés veszélye, valamint tűzveszély áll fenn, ha a fénykapcsolót véletlenül aktiválják.

Tartsa be az akkumulátoros lámpa és az összes megvilágított felület és tárgy között előírt minimális távolságot. A minimális távolság be nem tartása esetén a megvilágított tárgyak túlhevülhetnek.

| FIGYELEM! Ne nézzen bele hosszabb ideig a fénysugárba. Az optikai sugárzás káros lehet a szemekre.

- Ne irányítsa a fénysugarat emberekre vagy állatokra. A fénysugár rontja a látást és károsíthatja a szemet.

- Az akkumulátoros lámpa automatikus lekapcsolása után ne nyomja tovább a fénykapcsolót. Ez károsíthatja az akkumulátort. Gondoskodjon arról, hogy az akkumulátor fel legyen töltve és hogy az akkumulátoros lámpa lehűljön, mielőtt ismét bekapcsolná az akkumulátoros lámpát.

- Az akkumulátorok megrongálódása vagy szakszerűtlen kezelése esetén abból gőzök léphetnek ki. Az akkumulátor kigyulladhat vagy felrobbanhat. Azonnal juttasson friss levegőt a helyiségbe, és ha panaszai vannak, keressen fel egy orvost. A gőzök ingerelhetik a légutakat.

- Hibás alkalmazás vagy megrongálódott akkumulátor esetén az akkumu‌lá‌torból gyúlékony folyadék léphet ki. Kerülje el az érintkezést a folyadékkal. Ha véletlenül mégis érintkezésbe került az akkumulá‌torfolyadékkal, azonnal öblítse le vízzel az érintett felületet. Ha a folyadék a sze‌mébe jutott, keressen fel ezen kívül egy orvost. A kilépő akkumulátorfolyadék irritációkat vagy égéses bőrsérüléseket okozhat.

- Az akkumulátort hegyes tárgyak, például tűk vagy csavarhúzók, vagy külső erőbehatások megrongálhatják. Belső rövidzárlat léphet fel és az akkumulátor kigyulladhat, füstöt bocsáthat ki, felrobbanhat, vagy túlhevülhet.

- Tartsa távol a használaton kívüli akku‌mu‌látort bármely fémtárgytól, mint pél‌dául irodai kapcsoktól, pénzérméktől, kulcsoktól, szögektől, csavaroktól és más kisméretű fémtárgyaktól, amelyek áthidalhatják az érintkezőket. Az akku‌mulátor érintkezői közötti rövidzárlat égési sérüléseket vagy tüzet okozhat.

- Ne nyissa fel az akkumulátort. Ekkor fennáll egy rövidzárlat veszélye.

| Óvja meg az elektromos kéziszerszámot a forróságtól, például a tartós napsugárzástól, a tűztől, a szennyezésektől, a víztől és a nedvességtől. Robbanásveszély és rövidzárlat veszélye áll fenn.

- Az akkumulátort csak a gyártó által aján‌lott töltőkészülékekkel töltse fel. Ha egy bizonyos akkumulátortípus feltöltésére szolgáló töltőkészülékben egy másik akku‌mulátort próbál feltölteni, tűz keletkez‌het.

- Az akkumulátort csak a gyártó vagy a POWER FOR ALL rendszer termékeiben használja. Az akkumulátort csak így lehet megvédeni a veszélyes túlterheléstől.

| Ne vigye az akkumulátoros lámpákat implantátumok és egyéb orvosi készülékek, például pacemakerek vagy inzulinpumpák közelébe. Az akkumulátoros lámpa mágnese egy olyan mezőt hoz létre, amely negatív befolyással lehet az implantátumok és orvosi készülékek működésére.

- Tartsa távol az akkumulátoros lámpát a mágneses adathordozóktól és a mágneses mezőre érzékeny berendezésektől. A mágnes hatása visszafordíthatatlan adatveszteségekhez vezethet.

- Ne rögzítse az akkumulátoros lámpát a rögzítő mágnesek segítségével a feje fölött. Leesés esetén sérülésveszély áll fenn.

- Ellenőrizze, hogy a rögzítő mágnes az akkumulátoros lámpát tartósan meg tudja-e tartani. Leesés esetén sérülésveszély áll fenn.

- Gondoskodjon arról, hogy a munkahelyén ne gyűlhessen össze por. A porok könnyen meggyulladhatnak.

- Ne engedje, hogy gyerekek használják az akkumulátoros lámpát. A gyerekek akaratlanul saját magukat vagy más személyeket is elvakíthatnak.