# Sigurnosne napomene za akumulatorske svjetiljke

Treba pročitati sve sigurnosne napo‌mene i upute. Propusti do kojih može doći uslijed nepridržavanja sigurnosnih napomena i uputa mogu uzrokovati električni udar, požar i/ili teške ozljede.

Sačuvajte sve sigurnosne napomene i upute za buduću primjenu.

- Pažljivo postupajte s akumulatorskom svjetiljkom. Akumulatorska svjetiljka proizvodi veliku toplinu i potreban je zrak za hlađenje iz okoline. Pokrivena akumulatorska svjetiljka može se zapaliti ili može zapaliti druge predmete. Posljedica je požar.

- Izvadite aku-bateriju iz akumulatorske svjetiljke radi transporta i spremanja. Ako nehotično pritisnete rasvjetnu sklopku, postoji opasnost od pregrijavanja i požara.

Pridržavajte se minimalnog razmaka akumulatorske svjetiljke od obasjanih površina i predmeta. Ako je razmak manji, osvijetljeni predmeti mogli bi se pregrijati.

| PAŽNJA! Ne gledajte u svjetlosnu zraku duže vrijeme. Optičko zračenje može biti štetno za oči.

- Ne usmjeravajte svjetlosnu zraku na ljude ili životinje. Svjetlosna zraka utječe na vid i može ozlijediti oči.

- Nakon automatskog isključivanja akumulatorske svjetiljke ne pritišćite dalje rasvjetnu sklopku. Aku-baterija bi se mogla oštetiti. Provjerite je li aku-baterija napunjena, a akumulatorska svjetiljka hladna prije ponovnog uključivanja akumulatorske svjetiljke.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Kod pogrešne primjene ili oštećene aku-baterije iz aku-baterije može isteći tekućina. Izbjegavajte kontakt s ovom tekućinom. Kod slučajnog kontakta ugroženo mjesto treba isprati vodom. Ako bi ova tekućina dospjela u oči, zatražite pomoć liječnika. Istekla tekućina iz aku-baterije može dovesti do nadražaja kože ili opeklina.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Nekorištene aku-baterije držite dalje od uredskih spajalica, kovanica, ključeva, čavala, vijaka ili drugih sitnih metalnih predmeta koji bi mogli uzrokovati premošćenje kontakata. Kratki spoj između kontakata aku-baterije može imati za posljedicu opekline ili požar.

- Ne otvarajte aku-bateriju. Postoji opasnost od kratkog spoja.

| Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.

- Aku-baterije punite samo u punjačima koje preporučuje proizvođač. Za punjač prikladan za određenu vrstu aku-baterije postoji opasnost od požara ako se koristi s nekom drugom aku-baterijom.

- Aku-bateriju koristite samo u proizvodima proizvođača ili proizvodima iz POWER FOR ALL sustava. Samo na ovaj način je aku-baterija zaštićena od opasnog preopterećenja.

| Akumulatorsku svjetiljku ne stavljajte u blizini implantata i drugih medicinskih uređaja npr. srčanog stimulatora ili inzulinske pumpe. Zbog magneta akumulatorske svjetiljke se stvara polje koje može negativno utjecati na rad implantata i medicinskih uređaja.

- Akumulatorsku svjetiljku držite podalje od magnetskih nosača podataka i magnetski osjetljivih uređaja. Uslijed djelovanja magneta može doći do nepovratnog gubitka podataka.

- Ne postavljajte akumulatorsku svjetiljku uz pomoć pričvrsnih magneta iznad glave. U slučaju pada postoji opasnost od ozljeda.

- Provjerite može li pričvrsni magnet trajno držati akumulatorsku svjetiljku. U slučaju pada postoji opasnost od ozljeda.

- Izbjegavajte nakupljanje prašine na radnom mjestu. Prašina se može lako zapaliti.

- Ne dopustite djeci korištenje akumulatorske svjetiljke. Djeca mogu nehotično zaslijepiti sebe same ili druge osobe.