# Sigurnosne napomene za baterijske lampe

Pročitajte sve bezbednosne napomene i uputstva. Nepridržavanje bezbednosnih napomena i uputstava može da prouzrokuje električni udar, požar i/ili teške povrede.

Čuvajte sva uputstva i bezbednosne napomene za budućnost.

- Oprezno rukujte akumulatorskom lampom. Akumulatorska lampa stvara veliku toplotu i potreban joj je vazduh za hlađenje iz okruženja. Prekrivena akumulatorska lampa može da zapali sebe ili druge predmete. Posledica je požar.

- Za transport i čuvanje izvadite akumulator iz akumulatorske lampe. Ako se prekidač za svetlo pritisne bez nadzora, postoji opasnost od pregrevanja.

Poštujte minimalno rastojanje između baterijske lampe i svih osvetljenih površina i predmeta. Ako se ne ispoštuje ovo minimalno rastojanje, osvetljeni predmeti mogu da se pregreju.

| PAŽNJA! Nemojte dugo gledati u svetlosni snop. Optičko zračenje može biti štetno za vaše oči.

- Svetlosni snop ne usmeravajte na ljude ili životinje. Svetlosni snop utiče na čulo vida i može da izazove povredu očiju.

- Posle automatskog isključenja akumulatorske lampe više ne pritiskajte prekidač za svetlo. Akumulator se može oštetiti. Uverite se da je akumulator napunjen i da se baterijska lampa ohladila pre nego što je ponovo uključite.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Kod pogrešne primene ili oštećenja akumulatora može doći do curenja zapaljive tečnosti iz akumulatora. Izbegavajte kontakt sa njom. Kod slučajnog kontakta isperite vodom. Ako tečnost dospe u oči, dodatno potražite i lekarsku pomoć. Tečnost koja curi iz akumulatora može da izazove nadraža‌je kože ili opekotine.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Držite nekorišćeni bateriju dalje od kance‌larijskih spajalica, novčića, ključeva, eksera, zavrtanja ili drugih malih metal‌nih predmeta, koji mogu prouzrokovati premošćavanje kontakata. Kratak spoj između kontakata baterije može imati za posledicu opekotine ili vatru.

- Ne otvarajte bateriju. Postoji opasnost od kratkog spoja.

| Zaštitite akumulator od izvora toplote, npr. i od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.

- Punite akumulatore samo punjačima koje preporučuje proizvođač. Ukoliko punjač koji je prikladan za jedan tip akumulatora, koristite sa akumulatorima drugog tipa, postoji opasnost od požara.

- Akumulator koristite samo u proizvodima proizvođača ili proizvodima sistema POWER FOR ALL. Samo tako se akumulator štiti od opasnog preopterećenja.

| Akumulatorsku lampu ne približavajte implantatima i drugim medicinskim uređajima, kao što su pejsmejkeri ili insulinske pumpe. Zbog magneta u akumulatorskoj lampi obrazuje se polje, koje može da ugrozi funkciju implantata i medicinskih uređaja.

- Baterijsku lampu držite daleko od magnetnih nosača podataka i magnetno osetljivih uređaja. Zbog dejstva magneta može da dođe do ireverzibilnog gubitka podataka.

- Baterijsku lampu pomoću magneta za pričvršćivanje nemojte da podižete iznad glave. U slučaju pada postoji opasnost od povrede.

- Proverite da li magnet za pričvršćivanje može konstantno da nosi baterijsku lampu. U slučaju pada postoji opasnost od povrede.

- Izbegavajte sakupljanje prašine na radnom mestu. Prašine se mogu lako zapaliti.

- Nemojte dati deci da koriste baterijsku lampu. Deca mogu slučajno da zaslepe sebe ili druge osobe.