# Sikkerhedsinstrukser for akku-lamper

Læs alle sikkerhedsinstrukser og anvisninger. Overholdes sikkerhedsinstrukserne og anvisningerne ikke, er der risiko for elektrisk stød, brand og/eller alvorlige kvæstelser.

Opbevar alle sikkerhedsinstrukser og anvisninger til senere brug.

- Håndter akku-lampen med omhu. Akku-lampen genererer kraftig varme og skal bruge luft fra omgivelserne til at køle af. Hvis akku-lampen dækkes til, kan den antændes eller antænde andre genstande. Det resulterer i brand.

- Tag akkuen ud af akku-lampen i forbindelse med transport og opbevaring. Ved utilsigtet aktivering af lysknappen er der risiko for overophedning og brand.

Overhold minimumsafstanden fra akku-lampen til alle oplyste overflader og genstande. Hvis minimumsafstanden ikke overholdes, kan de oplyste genstande blive overophedede.

| BEMÆRK! Se ikke ind i lysstrålen i længere tid. Den optiske stråling kan være skadelig for dine øjne.

- Ret ikke lysstrålen mod personer eller dyr. Lysstrålen forringer synet og kan skade øjnene.

- Tryk ikke igen på lysknappen igen efter automatisk slukning af akku-lampen. Akkuen kan blive beskadiget. Sørg for, at akkuen er opladet, og at akku-lampen er afkølet, før du tænder den igen.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Hvis akkuen anvendes forkert, eller den er beskadiget, kan der slippe brændbar væske ud af akkuen. Undgå at komme i kontakt med denne væske. Hvis det alligevel skulle ske, skal du skylle med vand. Søg læge, hvis du får væsken i øjnene. Akku-væske kan give hudirritation eller forbrændinger.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Ikke-benyttede akkuer må ikke komme i berøring med kontorclips, mønter, nøgler, søm, skruer eller andre små metalgenstande, da disse kan kortslutte kontakterne. En kortslutning mellem batteri-kontakterne øger risikoen for personskader i form af forbrændinger.

- Åbn ikke akkuen. Fare for kortslutning.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.

- Oplad kun akkuerne med ladere, der er anbefalet af fabrikanten. En lader, der er egnet til en bestemt type akkuer, må ikke benyttes med andre akkuer – brandfare.

- Brug kun akkuen i produkter fra producenten eller produkter fra POWER FOR ALL-systemet. Kun på denne måde beskyttes batteriet mod farlig overbelastning.

| Akku-lampen må ikke komme i nærheden af implantater og andet medicinsk udstyr som f.eks. pacemakere eller insulinpumper. Magneten i den akku-lampen danner et magnetfelt, som kan påvirke implantaternes eller det medicinske udstyrs funktion negativt.

- Hold akku-lampen på afstand af magnetiske datamedier og magnetisk følsomt udstyr. Magneten kan forårsage uopretteligt datatab.

- Anbring ikke akku-lampen og fastgørelsesmagneten over hovedhøjde. Hvis den falder ned, kan der ske personskade.

- Kontrollér, om fastgørelsesmagneten kan holde akku-lampen sikkert fast. Hvis den falder ned, kan der ske personskade.

- Undgå at der samler sig støv på arbejdspladsen. Støv kan let antænde sig selv.

- Lad ikke børn benytte akku-lampen. Børn kan ubevidst blænde sig selv eller andre personer.