# Указания за безопасност за акумулаторни лампи

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Внимателно боравете с акумулаторната лампа. Акумулаторната лампа генерира силна топлина и изисква студен въздух от околната среда. Покритата акумулаторна лампа може да се възпламени или да възпламени други предмети. Така може да се стигне до пожар.

- Изваждайте акумулаторната батерия от лампата за транспортиране или за съхранение. При неволно задействане на светлинния превключвател има опасност от прегряване и пожар.

Спазвайте минимално допустимото разстояние на акумулаторната лампа до всички осветявани повърхности и предмети. При по-малко разстояние осветяваните предмети могат да се прегреят.

| ВНИМАНИЕ! Не гледайте продъ‌лжи‌телно време в светлинния лъч. Оптичните лъчи могат да увредят очите Ви.

- Не насочвайте светлинния лъч към хора или животни. Светлинният лъч влошава способността за виждане и може да повреди очите.

- След автоматичното изключване на акумулаторната лампа не продължавайте да натискате светлинния превключвател. Акумулаторната батерия може да бъде повредена. Уверете се, че акумулаторната батерия е заредена и акумулаторната лампа се е охладила, преди да включвате отново акумулаторната лампа.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- При неправилно използване или повредена акуму‌ла‌торна батерия от нея може да изтече електролит. Избягвайте контакта с него. Ако въпреки това на кожата Ви попадне електролит, изплакнете място‌то обилно с вода. Ако електролит по‌падне в очите Ви, незабавно се обърне‌те за помощ към очен лекар. Електро‌литът може да предизвика изгаряния на кожата.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Предпазвайте неизползваните акуму‌латорни батерии от контакт с големи или малки метални предмети, напр. кламери, монети, ключове, пирони, винтове и др.п., тъй като те могат да предизвикат късо съединение. Последствията от късото съединение могат да бъдат изгаряния или пожар.

- Не отваряйте акумулаторната батерия. Съществува опасност от възникване на късо съединение.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

- Зареждайте акумулаторните батерии само със зарядните устройства, които се препоръчват от производителя. Когато използвате зарядни устройства за зареждане на неподходящи акумулаторни батерии, съществува опасност от възникване на пожар.

- Използвайте акумулаторната батерия само в продукти на производителя или продукти на POWER FOR ALL системата. Само така тя е предпазена от опасно за нея претоварване.

| Не поставяйте акумулаторната лампа в близост до импланти и други медицински уреди, като напр. пейсмейкъри или инсулинови помпи. Вследствие на намиращия се в акумулаторната лампа магнит се генерира поле, което може да наруши функционирането на имплантите или медицинските уреди.

- Дръжте акумулаторната лампа на разстояние от магнитни носители на информация и чувствителна към магнитни полета апаратура. Вследствие на въздействието на магнитите може да се стигне до невъзвратима загуба на информация.

- Не поставяйте акумулаторната лампа в таванна позиция, захваната само с магнитите си. Съществува опасност от нараняване, ако лампата падне.

- Уверявайте се, че магнитите могат да задържат лампата стабилна продължително време. Съществува опасност от нараняване, ако лампата падне.

- Избягвайте натрупване на прах на работното място. Прахът може лесно да се самовъзпламени.

- Не допускайте деца да ползват акумулаторната лампа. Децата могат да се заслепят или да заслепят други лица.