# Ohutusnõuded akulampide kasutamisel

Lugege läbi kõik ohutussuunised ja ju‌hised. Ohutussuuniste ja juhiste eiramine võib kaasa tuua elektrilöögi, tulekahju ja/või rasked vigastused.

Hoidke kõik ohutussuunised ja juhised edasiseks kasutamiseks hoolikalt alles.

- Olge akulambi käsitsemisel hoolikas. Akulamp tekitab tugevat kuumust ja vajab keskkonnast jahutusõhku. Kaetud akulamp võib ise süttida või süüdata teisi esemeid. Tagajärjeks on tulekahju.

- Eemaldage transpordiks ja hoiustamiseks aku akulambist. Valguselüliti ettevaatamatu käsitsemise korral on ülekuumenemise ja tulekahju oht.

Hoidke akulampi valgustatavast pinnast ning valgustatavatest esemetest ettenähtud kaugusel. Kui vahekaugus on väiksem kui ette nähtud, võivad valgustatavad esemed üle kuumeneda.

| TÄHELEPANU! Valguskiirde ei tohi pikalt vaadata. Optiline kiirgus võib silmi kahjustada.

- Ärge suunake valguskiirt inimestele või loomadele. Valguskiir mõjutab nägemisvõimet ja võib silmi kahjustada.

- Akulambi automaatse väljalülitumise järel ärge jätkake valguselüliti vajutamist. Akut võidakse kahjustada. Enne akulambi uuesti sisselülitamist veenduge, et aku on laetud ja akulamp on jahtunud.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Väärkasutuse või kahjustatud aku korral võib süttiv vedelik välja voolata. Vältige sellega kokkupuu‌det. Juhusliku kokku‌puute korral lopu‌tage veega. Kui vedelik satub silma, pöörduge ka arsti poole. Väljavoolav akuvedelik võib põhjustada nahaärritusi või põletusi.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Kasutusvälisel ajal hoidke akud eemal kirjaklambritest, müntidest, võt‌metest, naeltest, kruvidest või teistest väikestest metallesemetest, mis võivad kontaktid omavahel ühendada. Akukon‌tak‌tide vahel tekkiva lühise tagajärjeks võivad olla põletused või tulekahju.

- Ärge avage akut. Esineb lühise oht.

| Kaitske akut kuumuse, sealhulgas pideva päikesekiirguse eest, samuti tule, mustuse, vee ja niiskuse eest. Plahvatus- ja lühiseoht.

- Laadige akusid ainult tootja soovitatud laadimisseadmetega. Laadimisseade, mis sobib teatud tüüpi akudele, muutub tu‌leohtlikuks, kui seda kasutatakse teiste akudega.

- Kasutage akut ainult valmistaja või POWER FOR ALL süsteemi toodetes. Ainult sellisel juhul on aku kaitstud ohtliku ülekoormuse eest.

| Hoidke akuvalgusti eemal implantaatidest ja muudest meditsiinilistest seadmetest, nagu nt südamestimulaator või insuliinipump. Akuvalgusti magnet tekitab välja, mis võib implantaatide ja meditsiiniliste seadmete talitlust mõjutada.

- Hoidke akulampi eemal magnetilistest andmekandjatest ja magnetiliselt tundlikest seadmetest. Magneti toimel võivad andmed pöördumatult hävida.

- Ärge kinnitage akulampi kinnitusmagneti abil pea kohale. Allakukkumisel esineb vigastuste oht.

- Kontrollige, kas kinnitusmagnet suudab akulampi pikaajaliselt hoida. Allakukkumisel esineb vigastuste oht.

- Vältige tolmu kogunemist töökohta. Tolm võib kergesti süttida.

- Ärge laske lastel kasutada akulampi. Lapsed võivad kogemata ennast või teisi inimesi pimestada.